Janas Vielopolskis (1668)

Janas Vielopolskis  (apie 1605–1668) – ATR valstybinis veikėjas, karaliaus rūmininkas (1635), Vojnicos kaštelionas (1655), Krokuvos vaivada (1667–1668), Bečo, Varšuvos, Bochnios, Naujojo Targo seniūnas. Šventosios Romos imperijos grafas (nuo 1656 m. lapkričio 29 d).

 Biografija 
Lenkijos magnatų Vielopolskių giminės atstovas, herbo „Starykoń“ savininkas. Krokuvos pakamario ir Bochnios seniūno Kaspero Vielopolskio (m. 1636) ir Elžbietos Bronievskos sūnus.

1635 metais Janas Vielopolskis minimas kaip karaliaus rūmininkas. 1655 metais gavo Vojnicos kašteliono pareigybę.

1656 metais nuo Šventosios Romos imperijos imperatoriaus Ferdinando III gavo grafo titulą.

1648 metais elekciniame seime palaikė Jono Kazimiero Vazos kandidatūrą į Lenkijos karaliaus sostą.

1667–1668 metais – Krokuvos vaivada. Taip pat buvo Bečo, Varšuvos, Bochnios, Naujojo Targo seniūnas.

Buvo palaidotas Varšuvoje, Šventos Onos bažnyčioje, kurios jis buvo pagrindinis fundatorius.

 Šeima ir vaikai 
1649 metais vedė Sofiją Kochanovską, Jano Kochanovskio dukterį, nuo santuokos su kuria turėjo sūnų:

 Jonas (1630–1688), Krokuvos generalinis seniūnas (1667), Karūnos pakancleris (1677–1678), Karūnos didysis kancleris (1678–1688).

 Nuorodos 

|-

Kategorija:Vielopolskiai
Kategorija:Grafai
Kategorija:Krokuvos vaivados
Kategorija:ATR Seimo atstovai
Kategorija:Varšuvos seniūnai
Kategorija:Naujojo Targo seniūnai
Kategorija:Bochnios seniūnai